cometadata/datacite-titles-descriptions-related-identifiers huggingface dataset:
DOI: 10.14457/tu.the.2025.200
title: การประยุกต์ใช้แบบจำลอง UTAUT เพื่อการศึกษาการยอมรับเทคโนโลยีเกิดใหม่: กรณีศึกษาการใช้เทคโนโลยีความจริงเสริมสำหรับผลิตภัณฑ์น้ำหอมในระบบการขายออนไลน์

description: การศึกษานี้มุ่งวิเคราะห์ปัจจัยที่มีอิทธิพลต่อการยอมรับเทคโนโลยีความจริงเสริม (Augmented Reality: AR) ของผู้บริโภคชาวไทยในการซื้อผลิตภัณฑ์น้ำหอมผ่านช่องทางออนไลน์ โดยอ้างอิงกรอบแนวคิดทฤษฎี UTAUT นอกจากนี้ยังศึกษาทัศนคติของผู้บริโภคต่อการใช้เทคโนโลยี ความจริงเสริมในการเลือกซื้อน้ำหอมออนไลน์ ตลอดจนผลของการยอมรับเทคโนโลยีความจริงเสริม และทัศนคติของผู้บริโภคที่ส่งผลต่อกระบวนการตัดสินใจซื้อ งานวิจัยนี้พิจารณาตัวแปรสำคัญ ได้แก่ ความคาดหวังในประสิทธิภาพ (PE), ความคาดหวังในความพยายาม (EE), อิทธิพลทางสังคม (SI), สภาพสิ่งอำนวยความสะดวก (FC), ทัศนคติต่อเทคโนโลยี (AT), การรับรู้ความเพลิดเพลิน (PEE) และการรับรู้ความเสี่ยง (PR) เพื่ออธิบายความตั้งใจเชิงพฤติกรรม (BI) และพฤติกรรมการใช้งาน (UB) ในบริบทของการเลือกซื้อน้ำหอมผ่านเทคโนโลยี AR ออนไลน์การวิจัยนี้เป็นการวิจัยเชิงปริมาณ โดยใช้แบบสอบถามมาตราส่วนไลเคิร์ต 5 ระดับ เก็บข้อมูลทั้งออนไลน์และภาคสนามจากกลุ่มตัวอย่างผู้บริโภคชาวไทยจำนวน 435 คน ที่เคยมีประสบการณ์ซื้อน้ำหอมออนไลน์หรือซื้อสินค้าออนไลน์มาก่อน ข้อมูลที่ได้ถูกนำไปวิเคราะห์ด้วยแบบจำลองสมการ เชิงโครงสร้าง (SEM) แบบจำลองสามารถอธิบายความแปรปรวนของความตั้งใจเชิงพฤติกรรมได้ ร้อยละ 60.6 และพฤติกรรมการใช้งานได้ร้อยละ 69.0 ผลการศึกษาพบว่า AT, PEE, SI และ PE ส่งผลเชิงบวกอย่างมีนัยสำคัญต่อ BI ขณะที่ FC และ BI สามารถทำนาย UB ได้อย่างมีนัยสำคัญ ในทางตรงกันข้าม EE ไม่ส่งผลกระทบอย่างมีนัยสำคัญต่อ BI และผลการทดสอบอิทธิพลเชิงปรับแต่งของเพศและอายุไม่พบความสัมพันธ์ที่มีนัยสำคัญตามสมมติฐานที่ตั้งไว้ผลวิจัยชี้ให้เห็นถึงความสำคัญของการสร้างทัศนคติเชิงบวก การออกแบบประสบการณ์ใช้งานที่สนุก เพลิดเพลิน การลดความกังวลด้านความเสี่ยง และการจัดเตรียมสิ่งอำนวยความสะดวกในการใช้งาน มากกว่าการให้ความสำคัญเฉพาะประสิทธิภาพหรือความง่ายในการใช้งาน ซึ่งอาจเป็นคุณสมบัติที่ผู้ใช้คาดหวังอยู่แล้วในยุคดิจิทัลปัจจุบัน นอกจากนี้งานวิจัยยังสะท้อนถึงความจำเป็นในการพัฒนาทฤษฎีการยอมรับเทคโนโลยีให้สอดคล้องกับบริบทที่เปลี่ยนแปลง โดยเฉพาะอย่างยิ่งในยุคที่ผู้คนมีความคุ้นเคยกับเทคโนโลยีมากขึ้นและช่องว่างด้านประชากรศาสตร์มีแนวโน้มลดลง งานวิจัยในอนาคตควรพิจารณาตัวแปรเพิ่มเติมที่อาจมีบทบาทสำคัญมากขึ้นในบริบทสมัยใหม่ ผู้วิจัยคาดหวังว่าผลจากการศึกษาในครั้งนี้จะเป็นประโยชน์ต่อการนำไปพัฒนากลยุทธ์การตลาดดิจิทัลสำหรับอุตสาหกรรมน้ำหอม โดยเฉพาะการบูรณาการกับเทคโนโลยี AR เพื่อเพิ่มประสิทธิภาพต่อการนำเสนอผลิตภัณฑ์และยกระดับประสบการณ์ของผู้บริโภคในกระบวนการซื้อสินค้าออนไลน์ นอกจากนั้นยังสามารถเป็นแนวทางให้กับผู้ประกอบการที่อยู่ในอุตสาหกรรมน้ำหอมและผลิตภัณฑ์ความงาม สามารถนำเทคโนโลยี AR ไปใช้ในการเพิ่มประสบการณ์ของผู้ซื้อ และกระตุ้นให้เกิดการตัดสินใจซื้อผลิตภัณฑ์ผ่านทางช่องทางออนไลน์ได้อย่างมีประสิทธิภาพยิ่งขึ้น
DOI: 10.17632/k45nnfjydt.1
title: Apple Fruitlet Sizing and Growth Rate Tracking Dataset

description: Supporting data for our manuscript entitled: Autonomous Apple Fruitlet Sizing and Growth Rate Tracking using Computer Vision. The dataset contains rectified stereo images of apple fruitlet clusters, ground-truth caliper measurements, Mask R-CNN training annotations, and stereo camera calibration information. Please see README.txt for full description.
DOI: 10.14457/tu.the.2025.201
title: วิเคราะห์ผลจากการประยุกต์ใช้เครื่องมือในการแก้ไขปัญหาในการบริหารสินค้าคงคลังกับโรงงานอุตสาหกรรมประเภทอุตสาหกรรมอากาศยาน

description: การศึกษานี้มุ่งเน้นการแก้ไขปัญหาในระบบการบริหารสินค้าคงคลังของโรงงานอุตสาหกรรมอากาศยาน โดยเฉพาะประเด็นความล่าช้าในการส่งมอบอันเนื่องมาจากการขาดแคลนวัตถุดิบและการส่งมอบที่ไม่ตรงเวลาทำให้การผลิตล่าช้ากว่าแผน ผู้วิจัยได้เลือกใช้กลยุทธ์การจัดการหน้างาน (Shopfloor Management) ภายใต้กรอบแนวคิด Lean Tools, PDCA และ Kaizen เพื่อเพิ่มประสิทธิภาพในการติดตามสถานะการผลิตรายวันขอบเขตการวิจัยครอบคลุมช่วงเวลาตั้งแต่เดือนตุลาคม 2567 ถึงมีนาคม 2568 โดยมีการจัดกลุ่มวัตถุดิบในการผลิตออกเป็น 5 กลุ่มที่มีกระบวนการแตกต่างกัน และนำเครื่องมือดังกล่าว รวมถึงเครื่องมือที่ใช้ในการวิเคราะห์ปัญหา Fishbone ร่วมกับ 5Whys มาประยุกต์ใช้เพื่อแก้ปัญหาหน้างานซึ่งในที่นี้จะเป็นกระบวนการเบิกจ่ายวัตถุดิบ ทั้งนี้ งานวิจัยได้ทำการวิเคราะห์และเปรียบเทียบผลจากการดำเนินงาน ทั้งการวิเคราะห์ระหว่างกลุ่มผลิตภัณฑ์และการวิเคราะห์ระหว่างก่อนและหลังประยุกต์ใช้เครื่องมือในการบริหารจัดการหน้างานการผลิต ผ่านดัชนีชี้วัดประสิทธิภาพของฝ่ายบริหารสินค้าคงคลัง เพื่อนำผลสัมฤทธิ์ที่ได้ไปสู่การพัฒนาองค์กรต่อไป
DOI: 10.15468/dl.fmdqdf
title: Occurrence Download

description: A dataset containing 579486 species occurrences available in GBIF matching the query:
{
 "and" : [
 "GadmGid is FRA.6.7_1",
 "PublishingOrg is 1928bdf0-f5d2-11dc-8c12-b8a03c50a862",
 "Year 2005-2026"
 ]
}

 The dataset includes 579486 records from 292 constituent datasets; see https://api.gbif.org/v1/occurrence/download/0031572-260208012135463/datasets/export for details.
 
Data from some individual datasets included in this download may be licensed under less restrictive terms.
DOI: 10.17632/xxkr7m7ycc
title: Multi-target Tracking

description: Data structure contains target position data
Parameter structure contains parameters of the method
DOI: 10.14457/tu.the.2025.202
title: Factors influencing the acceptance and use of generative artificial intelligence in Thai startup companies

description: This study investigates the determinants of Generative AI acceptance and usage among personnel within Thai startup companies. The primary objective is to elucidate the critical organisational and psychological factors driving adoption in this specific, high-agility context. To achieve this, the study proposes and tests a conceptual framework by extending the Unified Theory of Acceptance and Use of Technology (UTAUT) model. This extension incorporates three psychological constructs comprising Hedonic Motivation (HM), Trust in AI (TAI), and AI Anxiety (AIA).Employing a quantitative methodology, the research gathered 343 valid responses from employees and founders across the Thai startup ecosystem through a multi-channel strategy comprising online communities, on-site data collection at industry events, and direct outreach. The data was analysed using Partial Least Squares Structural Equation Modelling (PLS-SEM).The results demonstrate that the model possesses moderate explanatory power, accounting for 49.2% of the variance in Behavioural Intention (BI) and 60.1% of the variance in Use Behaviour (UB). The analysis confirmed five hypotheses where Performance Expectancy (PE), Social Influence (SI), and Hedonic Motivation (HM) were identified as significant positive drivers of Behavioural Intention. Furthermore, Facilitating Conditions (FC) and Behavioural Intention (BI) served as significant predictors of actual Use BehaviourConversely, three key hypotheses were not supported where Effort Expectancy (EE), Trust in AI (TAI), and AI Anxiety (AIA) were found to have an insignificant effect on Behavioural Intention. Consequently, the study concludes that adoption in this context is distinctively pragmatic. Users are motivated primarily by utility (PE), social norms (SI), and enjoyment (HM). These drivers prove sufficiently potent to override low trust and functional anxieties, resulting in a "Pragmatic Adoption" model. This behaviour reinforces a "Human-in-the-Loop" approach, wherein users verify AI output due to a lack of absolute trust. The findings offer practical guidelines for startup leaders, suggesting a strategic pivot in training from the "how" (ease of use) to the "why" (utility), alongside the implementation of formal "Human-in-the-Loop" policies to effectively manage user anxiety.
DOI: 10.17632/xxkr7m7ycc.1
title: Multi-target Tracking

description: Data structure contains target position data
Parameter structure contains parameters of the method
DOI: 10.14457/tu.the.2025.203
title: การศึกษาความตั้งใจใช้บริการผลิตภัณฑ์ของใช้อัตโนมัติสำหรับแมวแบบสมัครสมาชิกผ่านแพลตฟอร์มออนไลน์ในเขตกรุงเทพมหานคร

description: การศึกษานี้มีวัตถุประสงค์เพื่อศึกษาผลกระทบของประโยชน์ที่รับรู้ ต้นทุนที่รับรู้ ความคาดหวังด้านประสิทธิภาพ ความเคยชินในการใช้งาน และคุณค่าที่รับรู้ ต่อความตั้งใจใช้บริการผลิตภัณฑ์ของใช้อัตโนมัติสำหรับแมวแบบสมัครสมาชิกผ่านแพลตฟอร์มออนไลน์ ในเขตกรุงเทพมหานคร โดยใช้ระเบียบวิธีวิจัยเชิงปริมาณในการรวบรวมข้อมูลจากกลุ่มตัวอย่างจำนวน 200 คน ผ่านแบบสอบถามออนไลน์ และวิเคราะห์ข้อมูลด้วยสถิติเชิงพรรณนา สถิติเชิงอนุมาน การวิเคราะห์องค์ประกอบเชิงยืนยัน การวิเคราะห์สมการถดถอยเชิงพหุคูณ และการวิเคราะห์ตัวแปรกำกับผลการศึกษาพบว่า กลุ่มตัวอย่างมีความคิดเห็นต่อบริการผลิตภัณฑ์อัตโนมัติสำหรับแมวแบบสมัครสมาชิกผ่านแพลตฟอร์มออนไลน์ในระดับมาก โดยเฉพาะด้านประโยชน์ที่รับรู้ ความคาดหวังด้านประสิทธิภาพ ความเคยชินในการใช้งาน และคุณค่าที่รับรู้ ขณะที่ด้านต้นทุนที่รับรู้ได้รับความคิดเห็นในระดับปานกลาง ผลการวิเคราะห์สมการถดถอยเชิงพหุคูณ พบว่า ประโยชน์ที่รับรู้ ความคาดหวังด้านประสิทธิภาพ และความเคยชินในการใช้งาน มีอิทธิพลเชิงบวกต่อคุณค่าที่รับรู้ อย่างมีนัยสำคัญทางสถิติ ขณะที่ต้นทุนที่รับรู้ไม่มีอิทธิพลต่อคุณค่าที่รับรู้ นอกจากนี้ คุณค่าที่รับรู้มียังอิทธิพลต่อความตั้งใจใช้บริการอย่างมีนัยสำคัญ และทำหน้าที่เป็นตัวแปรส่งผ่านระหว่างตัวแปรอิสระกับความตั้งใจใช้บริการ โดยพบการส่งผ่านบางส่วนในด้านประโยชน์ที่รับรู้และความคาดหวังด้านประสิทธิภาพ และการส่งผ่านทั้งหมดในด้านความเคยชินในการใช้งาน ส่วนจำนวนแมวที่เลี้ยงไม่มีบทบาทกำกับอย่างมีนัยสำคัญทางสถิติจากผลการศึกษา ผู้ประกอบการควรให้ความสำคัญกับการออกแบบและสื่อสารคุณค่าที่รับรู้ของบริการอย่างเป็นระบบ โดยเน้นองค์ประกอบที่สะท้อนความสะดวก ความต่อเนื่องในการใช้งานและผลเชิงบวกต่อสุขภาพสัตว์เลี้ยง ซึ่งเป็นปัจจัยที่ผู้บริโภคให้ความสำคัญในระดับมาก รวมถึงการพัฒนารูปแบบบริการให้มีความยืดหยุ่นและสามารถปรับให้สอดคล้องกับพฤติกรรมการเลี้ยงสัตว์ของแต่ละบุคคล เพื่อสร้างแรงจูงใจและลดความลังเลในการตัดสินใจใช้บริการ โดยเฉพาะ ในกลุ่มที่ยังไม่มีประสบการณ์ใช้งาน ซึ่งจะช่วยยกระดับคุณค่าที่รับรู้และส่งผลต่อความตั้งใจใช้บริการในระยะยาวอย่างมีประสิทธิภาพ
DOI: 10.17632/93vp4n3pbs
title: Data supporting - Natural radionuclide distribution in Brazilian foods: activity concentrations and radiological dose assessment in coffee and fresh produce

description: This dataset contains the complete processed data for activity concentrations (in Bq/kg) for 226Ra, 228Ra, and 40K in all analyzed coffee, vegetable, legume, and fruit samples . It also includes the annual food consumption rates (kg/year) for the adult population used in the radiological dose assessment. Anthropogenic 137Cs was below detection limits in all samples.
DOI: 10.17632/93vp4n3pbs.2
title: Data supporting - Natural radionuclide distribution in Brazilian foods: activity concentrations and radiological dose assessment in coffee and fresh produce

description: This dataset contains the complete processed data for activity concentrations (in Bq/kg) for 226Ra, 228Ra, and 40K in all analyzed coffee, vegetable, legume, and fruit samples . It also includes the annual food consumption rates (kg/year) for the adult population used in the radiological dose assessment. Anthropogenic 137Cs was below detection limits in all samples.
DOI: 10.14457/tu.the.2025.204
title: การวิเคราะห์ปัจจัยเสี่ยงและมาตรการในการบริหารความเสี่ยงของหน่วยงานจัดการศึกษาในมหาวิทยาลัยราชภัฏเชียงราย: กรณีศึกษาปีงบประมาณ พ.ศ. 2565-2568

description: ปัจจุบันสถาบันอุดมศึกษาในประเทศไทยกำลังเผชิญความท้าทายสำคัญ ทั้งการลดลงของจำนวนนักศึกษา การเปลี่ยนแปลงด้านเทคโนโลยี ความต้องการแรงงานทักษะใหม่และการแข่งขันที่รุนแรงมากขึ้น ซึ่งส่งผลกระทบต่อความมั่นคงทางการเงิน คุณภาพทางวิชาการและศักยภาพในการดำเนินงานของมหาวิทยาลัยโดยตรง มหาวิทยาลัยราชภัฏเชียงรายในฐานะสถาบันกลุ่มพัฒนาชุมชนท้องถิ่นก็ได้รับผลกระทบเช่นเดียวกัน โดยเฉพาะแนวโน้มจำนวนนักศึกษาใหม่ที่ลดลงและข้อจำกัดด้านทรัพยากร ทำให้การบริหารความเสี่ยงเป็นกลไกสำคัญที่ช่วยให้มหาวิทยาลัยติดตามสถานการณ์ วางแผนเชิงกลยุทธ์ และเตรียมความพร้อมต่อความเสี่ยงที่อาจกระทบต่อการบรรลุพันธกิจได้อย่างมีประสิทธิภาพ การศึกษาในครั้งนี้มีวัตถุประสงค์เพื่อศึกษาการระบุประเด็นความเสี่ยงและระดับความเสี่ยงของหน่วยงานจัดการศึกษาในมหาวิทยาลัยราชภัฏเชียงราย โดยจำแนกตามปีงบประมาณและคุณลักษณะของหน่วยงาน รวมถึงศึกษารูปแบบของมาตรการบริหารความเสี่ยงที่ใช้ในการควบคุมและลดความเสี่ยงของหน่วยงานจัดการศึกษา การวิจัยใช้ระเบียบวิธีวิจัยเอกสาร (Documentary Research) โดยรวบรวมข้อมูลทุติยภูมิจากเอกสารจำนวน 67 ชุด ประกอบด้วย (1) รายงานการประเมินผลการควบคุมภายใน (แบบ ปค.5) จำนวน 49 ชุด (2) แบบวิเคราะห์และประเมินความเสี่ยง (RM 2) จำนวน 9 ชุด และ (3) แบบระบุความเสี่ยงและมาตรการบริหารความเสี่ยง (RM 3) จำนวน 9 ชุด จากหน่วยงานจัดการศึกษา 14 หน่วยงาน ครอบคลุมช่วงปีงบประมาณ พ.ศ. 2565–2568 ข้อมูลดังกล่าวถูกนำมาวิเคราะห์ด้วยวิธีการวิเคราะห์เชิงพรรณนาและการวิเคราะห์เนื้อหา (Content Analysis) เพื่อสังเคราะห์แนวโน้มและรูปแบบของความเสี่ยงให้สอดคล้องกับวัตถุประสงค์ของการศึกษา ผลการศึกษาพบว่า หน่วยงานส่วนใหญ่ระบุประเด็นความเสี่ยงที่คล้ายคลึงกัน โดยเฉพาะด้านจำนวนนักศึกษาใหม่ลดลง คุณวุฒิของบุคลากรสายวิชาการ และผลงานวิจัยหรือผลงานสร้างสรรค์ที่ไม่เป็นไปตามเป้าหมาย ซึ่งปรากฏสม่ำเสมอในทุกปีงบประมาณ นอกจากนี้ ประเด็นความเสี่ยงมีความแตกต่างกันบางส่วนตามบริบทของแต่ละหน่วยงาน เช่น กลุ่มสาขาวิชาวิทยาศาสตร์และเทคโนโลยีมีความเสี่ยงด้านพื้นที่การบริการวิชาการที่ไม่สอดคล้องกับความเชี่ยวชาญของคณะ ขณะที่กลุ่มสาขาวิชาวิทยาศาสตร์สุขภาพมีความเสี่ยงเฉพาะด้านความปลอดภัยในการฝึกปฏิบัติวิชาชีพของนักศึกษา อย่างไรก็ตามรูปแบบมาตรการในการจัดการต่อความเสี่ยงยังคงมีลักษณะคล้ายคลึงกัน โดยส่วนใหญ่เป็นมาตรการลดความเสี่ยงเชิงรับมากกว่ามาตรการเชิงรุก อีกทั้งยังพบว่ามาตรการเดิมถูกนำมาใช้ซ้ำในหลายปีต่อเนื่อง โดยไม่ปรากฏการณ์ลดลงของระดับความรุนแรงหรือความถี่ของความเสี่ยงอย่างมีนัยสำคัญซึ่งสะท้อนถึงโอกาสในการยกระดับระบบบริหารจัดการความเสี่ยงให้มีความยืดหยุ่นและสอดคล้องกับบริบทที่เปลี่ยนแปลงของมหาวิทยาลัยมากยิ่งขึ้น
DOI: 10.14457/tu.the.2025.205
title: ปัจจัยที่มีอิทธิพลต่อการยอมรับการใช้บริการทันตกรรมทางไกล (teledentistry) ของประชาชนในจังหวัดชลบุรี

description: การค้นคว้าอิสระเล่มนี้ มีวัตถุประสงค์ 1) เพื่อศึกษาการยอมรับการใช้บริการทันตกรรมทางไกลของประชาชนในจังหวัดชลบุรี และ 2) เพื่อศึกษาปัจจัยที่มีอิทธิพลต่อการยอมรับการใช้บริการทันตกรรมทางไกลของประชาชนในจังหวัดชลบุรี เป็นการวิจัยเชิงปริมาณ วิธีวิจัยเชิงสำรวจมีแบบสอบถามเป็นเครื่องมือในการเก็บรวบรวมข้อมูลจากประชาชนในจังหวัดชลบุรีที่เคยมีประวัติการรับบริการทันตกรรมจากภาครัฐและเอกชนภายในระยะเวลา 2 ปีที่ผ่านมา จำนวน 400 คน ด้วยการสุ่มตัวอย่างแบบแบ่งชั้นภูมิ สถิติที่ใช้ในการวิจัย ได้แก่ 1) สถิติเชิงพรรณนา คือ จำนวนร้อยละ ค่าเฉลี่ย และส่วนเบี่ยงเบนมาตรฐาน และ 2) สถิติเชิงอนุมาน คือ สถิติการถดถอยแบบง่าย (Simple regression) วิธีนำตัวแปรเข้าทั้งหมด (Enter) ที่ระดับนัยสำคัญทางสถิติ 0.05 จากการศึกษาประเด็นต่าง ๆ พบว่า 1) ประชาชนในจังหวัดชลบุรีมีความคิดเห็นต่อปัจจัยที่มีอิทธิพลต่อการยอมรับการใช้บริการทันตกรรมทางไกลของประชาชนในจังหวัดชลบุรีโดยภาพรวมอยู่ในระดับเห็นด้วยมาก และ 2) การรับรู้ถึงประโยชน์มีอิทธิพลต่อความตั้งใจใช้บริการทันตกรรมทางไกลของประชาชนในจังหวัดชลบุรี การรับรู้ถึงประโยชน์มีอิทธิพลต่อทัศนคติในการใช้บริการทันตกรรมทางไกลของประชาชนในจังหวัดชลบุรี ทัศนคติมีอิทธิพลต่อความตั้งใจใช้บริการทันตกรรมทางไกลของประชาชนในจังหวัดชลบุรี การรับรู้ถึงความง่ายมีอิทธิพลต่อทัศนคติในการใช้บริการทันตกรรมทางไกลของประชาชนในจังหวัดชลบุรี การรับรู้ถึงความง่ายมีอิทธิพลต่อการรับรู้ถึงประโยชน์ในการใช้บริการทันตกรรมทางไกลของประชาชนในจังหวัดชลบุรี ปัจจัยภายนอกมีอิทธิพลการรับรู้ถึงประโยชน์ในการใช้บริการทันตกรรมทางไกลของประชาชนในจังหวัดชลบุรี และปัจจัยภายนอกมีอิทธิพลการรับรู้ถึงความง่ายในการใช้บริการทันตกรรมทางไกลของประชาชนในจังหวัดชลบุรี สอดคล้องกับทฤษฎีการยอมรับเทคโนโลยี (TAM) ดังนั้นหน่วยงานที่เกี่ยวข้องจึงสามารถนำปัจจัยภายนอก การรับรู้ถึงประโยชน์ในการใช้งาน การรับรู้ถึงความง่ายในการใช้งาน ทัศนคติ และความตั้งใจใช้งาน ไปพัฒนาให้เกิดการยอมรับการใช้บริการทันตกรรมทางไกลของประชาชนในจังหวัดชลบุรีได้
DOI: 10.17632/5ypv4fhzxw
title: Banco Professor Universitários Brasileiros

description: Banco de dados de professores brasileiros
DOI: 10.17632/5ypv4fhzxw.1
title: Banco Professor Universitários Brasileiros

description: Banco de dados de professores brasileiros
DOI: 10.14457/tu.the.2025.206
title: การยอมรับ generative AI ในฐานะผู้ช่วยทางอารมณ์

description: Generative AI ในฐานะผู้ช่วยทางอารมณ์ของคนไทยวัยทำงานที่ยังไม่เคยมีประสบการณ์การใช้งาน Generative AI ในบริบทของการสนับสนุนทางอารมณ์โดยตรง งานวิจัยอาศัยกรอบแนวคิดการยอมรับเทคโนโลยี ที่ขยายผลร่วมกับตัวแปรด้านการรับรู้คุณค่าทางอารมณ์ รับรู้อุปสรรค รวมถึงการพิจารณาบทบาทของช่วงวัยทำงานในฐานะตัวแปรกำกับ เพื่ออธิบายความตั้งใจใช้เทคโนโลยีดังกล่าวในอนาคต งานวิจัยนี้เป็นการวิจัยเชิงปริมาณ โดยใช้แบบสอบถามจำนวน 29 ข้อ เป็นเครื่องมือในการเก็บรวบรวมข้อมูลจากกลุ่มตัวอย่างจำนวน 345 คน ซึ่งเป็นคนไทยวัยทำงานอายุระหว่าง 18–44 ปี ที่เคยใช้ Generative AI ในลักษณะทั่วไป แต่ยังไม่เคยใช้เพื่อการสนับสนุนทางอารมณ์ การวิเคราะห์ข้อมูลดำเนินการด้วยสถิติเชิงพรรณนา การวิเคราะห์การถดถอยเชิงพหุคูณ และการวิเคราะห์ตัวแปรกำกับ เพื่อตรวจสอบความสัมพันธ์ระหว่างตัวแปรตามกรอบแนวคิดที่กำหนด ผลการวิจัยพบว่าการรับรู้ความมีประโยชน์ การรับรู้คุณค่าทางอารมณ์ ความไว้วางใจในปัญญาประดิษฐ์ และอิทธิพลทางสังคม มีความสัมพันธ์เชิงบวกกับความตั้งใจใช้ Generative AI ในฐานะผู้ช่วยทางอารมณ์อย่างมีนัยสำคัญทางสถิติ ขณะที่การรับรู้ความง่ายในการใช้งานและการรับรู้อุปสรรคไม่แสดงผลโดยตรงต่อความตั้งใจใช้ อย่างไรก็ตาม ช่วงวัยทำงานมีบทบาทเป็นตัวแปรกำกับความสัมพันธ์ระหว่างความไว้วางใจและการรับรู้อุปสรรคกับความตั้งใจใช้
DOI: 10.17632/d3np3ph574
title: Selling the Sun? A semiotic analysis of Brazilian image appropriation by foreign brands

description: The dataset includes product images and official statements published on company websites – such as mission, values, sustainability claims, and information related to corporate or product origins – as well as official blog posts, social media content from Instagram (images and captions), and YouTube videos.
DOI: 10.14457/tu.the.2025.207
title: การให้ลำดับความสำคัญของคุณภาพบริการด้านการแพทย์แผนจีนโดยใช้มิติตามทฤษฎีคุณภาพการบริการ (SERVQUAL dimensions) ร่วมกับการวิเคราะห์ลำดับชั้นแบบประยุกต์: กรณีศึกษาคลินิกการแพทย์แผนจีนหัวเฉียว

description: การค้นคว้าอิสระเรื่องนี้มีวัตถุประสงค์เพื่อศึกษาการให้ลำดับความสำคัญของคุณภาพบริการด้านการแพทย์แผนจีนและศึกษาอิทธิพลของปัจจัยส่วนบุคคล โดยเฉพาะรายได้เฉลี่ยต่อเดือนที่มีต่อการจัดลำดับความสำคัญดังกล่าว โดยประยุกต์ใช้มิติตามทฤษฎีคุณภาพการบริการ (SERVQUAL Dimensions) ร่วมกับกระบวนการวิเคราะห์ลำดับชั้นแบบประยุกต์ (Modified Analytic Hierarchy Process: Modified AHP) กรณีศึกษา คลินิกการแพทย์แผนจีนหัวเฉียว ระเบียบวิธีวิจัยเป็นการวิจัยเชิงปริมาณ (Quantitative Research) โดยเก็บรวบรวมข้อมูลด้วยแบบสอบถามที่ใช้เทคนิคการเปรียบเทียบรายคู่ (Pairwise Comparison) จากกลุ่มตัวอย่างผู้ใช้บริการจำนวน 414 คน ที่เคยเข้ารับบริการในช่วง 1 ปีที่ผ่านมา ใช้การคัดเลือกกลุ่มตัวอย่างแบบสะดวก(Convenience sampling) และวิเคราะห์ข้อมูลด้วยกระบวนการวิเคราะห์ลำดับชั้นแบบประยุกต์ (Modified Analytic Hierarchy Process: Modified AHP) เพื่อคำนวณหาค่าน้ำหนักความสำคัญ (Priority Vectors) และตรวจสอบอัตราส่วนความสอดคล้อง ผลการวิจัยพบว่าในภาพรวมผู้รับบริการให้ความสำคัญกับด้านความเข้าใจและเอาใจใส่ (Empathy) มากที่สุด คิดเป็นร้อยละ 31.38 รองลงมาคือ ด้านความมั่นใจ (Assurance) ร้อยละ 29.96 ด้านการตอบสนอง (Responsiveness) ร้อยละ 17.47 ด้านความน่าเชื่อถือ (Reliability) ร้อยละ 13.00 และด้านรูปธรรม (Tangibles) ร้อยละ 8.20 ตามลำดับเมื่อพิจารณาในรายปัจจัยย่อย พบว่าปัจจัยที่สำคัญที่สุดคือ ความรู้ความสามารถของแพทย์ การให้ข้อมูลที่ชัดเจนและทันท่วงทีและการใส่ใจรับฟังปัญหา นอกจากนี้ผลการศึกษายังยอมรับสมมติฐานที่ว่า “ระดับรายได้มีอิทธิพลต่อลำดับความสำคัญของคุณภาพบริการอย่างมีนัยสำคัญ” โดยกลุ่มผู้มีรายได้ระดับเริ่มต้นและระดับกลางค่อนสูงให้ความสำคัญสูงสุดกับด้านความเข้าใจและเอาใจใส่เพื่อแสวงหาความคุ้มค่าทางจิตใจ ในขณะที่กลุ่มผู้มีรายได้สูง (มากกว่า 100,000 บาทต่อเดือน) ให้ความสำคัญสูงสุดกับด้านความมั่นใจ โดยมุ่งเน้นที่ความเชี่ยวชาญทางวิชาชีพ ข้อเสนอแนะจากการศึกษา ควรใช้กลยุทธ์การบริหารที่ตอบสนองความต้องการที่แตกต่างกัน โดยมุ่งเน้นการพัฒนาทักษะการสื่อสารและความเข้าอกเข้าใจ สำหรับกลุ่มลูกค้าทั่วไปควบคู่ไปกับการเน้นย้ำความเชี่ยวชาญเพื่อสร้างความเชื่อมั่นให้กับกลุ่มลูกค้าที่มีกำลังซื้อสูง
DOI: 10.17632/d3np3ph574.1
title: Selling the Sun? A semiotic analysis of Brazilian image appropriation by foreign brands

description: The dataset includes product images and official statements published on company websites – such as mission, values, sustainability claims, and information related to corporate or product origins – as well as official blog posts, social media content from Instagram (images and captions), and YouTube videos.
DOI: 10.14457/tu.the.2025.208
title: ปัจจัยที่ส่งผลต่อความตั้งใจใช้บริการสัตวแพทย์ทางไกล (veterinary telemedicine) ของเจ้าของสุนัขและแมว: กรณีศึกษาในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อความตั้งใจใช้บริการสัตวแพทย์ทางไกล (Veterinary Telemedicine) ของเจ้าของสุนัขและแมวในเขตกรุงเทพมหานครและปริมณฑล โดยประยุกต์ใช้ทฤษฎีรวมการยอมรับและการใช้เทคโนโลยี (UTAUT2) พร้อมทั้งเพิ่มเติมตัวแปรด้านความไว้วางใจ (Trust) รวมถึงพิจารณาบทบาทของความไว้วางใจในฐานะตัวแปรกำกับต่อความสัมพันธ์ระหว่างตัวแปรอิสระและความตั้งใจใช้บริการ การวิจัยครั้งนี้เป็นการวิจัยเชิงปริมาณ โดยเก็บข้อมูลจากเจ้าของสุนัขและแมวที่ไม่เคยใช้บริการสัตวแพทย์ทางไกลมาก่อน จำนวน 408 คน อายุระหว่าง 18–60 ปี ผ่านแบบสอบถามอิเล็กทรอนิกส์ และวิเคราะห์ข้อมูลด้วยสถิติเชิงพรรณนาและเชิงอนุมาน รวมถึงการทดสอบบทบาทของตัวแปรกำกับผลการวิจัยพบว่า ความไว้วางใจ ความคุ้มค่าด้านราคา ความคาดหวังด้านประสิทธิภาพ และความคาดหวังด้านความพยายาม ส่งผลเชิงบวกต่อความตั้งใจใช้บริการสัตวแพทย์ทางไกลอย่างมีนัยสำคัญทางสถิติที่ระดับ 0.05 ตามลำดับ ในขณะที่ สภาพแวดล้อมที่สนับสนุนไม่ส่งผลเชิงบวกต่อความตั้งใจใช้บริการ นอกจากนี้ยังพบความแตกต่างด้านอายุ โดยกลุ่มอายุน้อยมีแนวโน้มที่จะตั้งใจใช้บริการมากกว่ากลุ่มอายุสูง สำหรับผลการทดสอบตัวแปรกำกับพบว่า ความไว้วางใจไม่ได้มีบทบาทเป็นตัวแปรกำกับความสัมพันธ์ระหว่างความคาดหวังด้านความพยายามและสภาพแวดล้อมที่สนับสนุนกับความตั้งใจใช้บริการอย่างมีนัยสำคัญ
DOI: 10.14457/tu.the.2025.209
title: การศึกษาปัจจัยด้านประชากรศาสตร์และส่วนประสมทางการตลาดออนไลน์ที่มีผลต่อการตัดสินใจเลือกซื้อเครื่องสำอางและผลิตภัณฑ์บำรุงผิวบนตลาดกลางพาณิชย์อิเล็กทรอนิกส์ (e-marketplace) ของผู้บริโภคในเขตกรุงเทพมหานครและปริมณฑล

description: งานวิจัยครั้งนี้มีวัตถุประสงค์เพื่อศึกษาปัจจัยด้านประชากรศาสตร์และปัจจัยส่วนประสมทางการตลาดออนไลน์ที่มีผลต่อการตัดสินใจเลือกซื้อเครื่องสำอางและผลิตภัณฑ์บำรุงผิวบนตลาดกลางพาณิชย์อิเล็กทรอนิกส์ (E-Marketplace) ของผู้บริโภคในเขตกรุงเทพมหานครและปริมณฑล โดยเป็นการวิจัยเชิงปริมาณจากกลุ่มตัวอย่าง จำนวน 385 คน โดยกลุ่มตัวอย่างส่วนใหญ่เป็นเพศหญิง อายุระหว่าง 16 – 28 ปี (Generation Z) ระดับการศึกษาปริญญาตรี พนักงานเอกชน รายได้เฉลี่ยต่อเดือนต่ำกว่า 15,000 บาท สถานภาพโสด และเลือกซื้อเครื่องสำอางและผลิตภัณฑ์บำรุงผิวผ่านตลาดกลางพาณิชย์อิเล็กทรอนิกส์ (E-Marketplace) Shopee ผลการวิจัยพบว่า ปัจจัยด้านประชากรศาสตร์ ได้แก่ เพศ อายุ ระดับการศึกษา และอาชีพ ที่แตกต่างกัน มีผลต่อการตัดสินใจเลือกซื้อที่แตกต่างกัน ส่วนปัจจัยส่วนประสมทางการตลาดออนไลน์ ได้แก่ ด้านผลิตภัณฑ์ ด้านราคา ด้านช่องทางการขาย ด้านการส่งเสริมการตลาด ด้านการให้บริการส่วนบุคคล และด้านการรักษาความส่วนตัว มีความสัมพันธ์เชิงบวก และมีผลต่อการตัดสินใจเลือกซื้อ งานวิจัยนี้ช่วยพัฒนากลยุทธ์ทางการตลาดให้ตรงกับความต้องการของผู้บริโภค และเพื่อสร้างความได้เปรียบในการแข่งขัน
DOI: 10.14457/tu.the.2025.210
title: การรับรู้และการยอมรับธนาคารพาณิชย์ไร้สาขาในกลุ่มผู้ใช้งานธนาคารที่ให้บริการผ่านแอปพลิเคชันบนสมาร์ตโฟน

description: การเปลี่ยนแปลงทางเทคโนโลยีในภาคการเงินทำให้ธนาคารพาณิชย์ต้องพัฒนานวัตกรรมบริการใหม่เพื่อรองรับพฤติกรรมผู้บริโภคที่เปลี่ยนแปลงอย่างรวดเร็ว ธนาคารแห่งประเทศไทยจึงได้กำหนดนโยบายเปิดให้มีธนาคารพาณิชย์ไร้สาขาเพื่อเพิ่มทางเลือกและขยายการเข้าถึงบริการทางการเงินอย่างทั่วถึงและมีประสิทธิภาพ การศึกษาครั้งนี้มีวัตถุประสงค์เพื่อ (1) ศึกษาการรับรู้เกี่ยวกับธนาคารพาณิชย์ไร้สาขาในกลุ่มผู้ใช้งานธนาคารออนไลน์ที่ให้บริการผ่านแอปพลิเคชันบนสมาร์ตโฟน (2) ศึกษาการยอมรับธนาคารพาณิชย์ไร้สาขา ในกลุ่มผู้ใช้งานธนาคารออนไลน์ที่ให้บริการผ่านแอปพลิเคชันบนสมาร์ตโฟน และ (3) ศึกษาความสนใจของกลุ่มผู้ใช้งานธนาคารออนไลน์ที่ให้บริการผ่านแอปพลิเคชันบนสมาร์ตโฟน ในการเปลี่ยนมาใช้บริการธนาคารพาณิชย์ ไร้สาขาเป็นการวิจัยเชิงปริมาณ โดยใช้วิธีการสำรวจ เก็บข้อมูลด้วยแบบสอบถามออนไลน์จาก กลุ่มตัวอย่างในเขตกรุงเทพมหานครและปริมณฑล จำนวน 400 คน การวิเคราะห์ข้อมูลใช้สถิติเชิงพรรณนา ได้แก่ ความถี่ ร้อยละ ค่าเฉลี่ย และส่วนเบี่ยงเบนมาตรฐาน และสถิติเชิงอนุมาน ได้แก่ การทดสอบค่าที การวิเคราะห์ความแปรปรวน และการถดถอยเชิงเส้น ที่ระดับนัยสำคัญทางสถิติ 0.05ผลการศึกษาพบว่า (1) ผู้ใช้งานมีระดับความคิดเห็นต่อการรับรู้ประโยชน์และความง่ายในการใช้งานของธนาคารพาณิชย์ไร้สาขาอยู่ในระดับมาก (2) ผู้ใช้งานมีระดับความคิดเห็นต่อการยอมรับการใช้บริการอยู่ในระดับมาก และ (3) ผู้ใช้งานมีความสนใจที่จะเปลี่ยนมาใช้บริการธนาคารพาณิชย์ไร้สาขา โดยผลการวิเคราะห์พบว่า ระดับการศึกษา อายุ การรับรู้ประโยชน์ และการรับรู้ความง่ายในการใช้งาน ส่งผลต่อการยอมรับอย่างมีนัยสำคัญทางสถิติผลการศึกษานี้ช่วยสร้างความเข้าใจที่ชัดเจนยิ่งขึ้นเกี่ยวกับการรับรู้และการยอมรับธนาคารพาณิชย์ไร้สาขา โดยสามารถนำไปใช้ในการกำหนดแนวทางประชาสัมพันธ์ของธนาคารแห่งประเทศไทย และเป็นข้อมูลเชิงกลยุทธ์สำหรับธนาคารพาณิชย์ในการพัฒนาผลิตภัณฑ์และบริการ ให้สอดคล้องกับความต้องการของผู้ใช้งานในอนาคต